דנטה, הכוכבים והחכם הסיני | Elad's Blog
→ רגש, מחשבה, ומה שביניהם
דנטה, הכוכבים והחכם הסיני	פורסם ב- אפריל 9, 2012	מאת eladst לא הייתי בשל דיו כששמעתי את מילותיו של דנטה אליגיירי "אין בעולם דבר שיהיה ראוי לאנחותיך". חשבתי בתחילה שהוא (דנטה) מטיל ספק בערך של הדברים ורואה הכל כהבל הבלים, כמו קוהלת. היום, אני רואה זאת קצת אחרת: דבר בעולם איננו שווה לאנחותיך, אבל זה לא אומר ששום דבר איננו ראוי ובעל ערך. הכיצד? דנטה לא התכוון, לעניות דעתי, לומר אמירה פילוסופית גורפת, במצב רוח סוקראטי או קוהלתי. גם לא התכוון להרגיע אותנו כמו סנקה, שטען בזכות כיבוש הכעס ו"איזה עשיר השמח בחלקו", אמרה יפה כשלעצמה, אלא שהיא רציונאלית מדי. היא יבשה כמו ספוק, שחסר את התעוזה הבלתי-אמצעית של קפטן קירק. דנטה בפירוש כותב שירה, וכוונתו היא לתאר רגע בנפשו של המשורר. רגע בו ציפור הנפש מדברת, מאדם אחד לסובייקט שני. דעתו איננה נחה, והיא איננה חפצה לנוח במשהו קבוע, במשהו אבסולוטי. היא רוצה לנוע אל תוך כוליות ההוויה, נחושה בכוונתה לסלק את מה שעומד בדרכה. אדם הנתון לאנחות, ממילא נותן את דעתו לדבר מה חיצוני, דבר מה שאיננו מולד, שאיננו "שלו". דבר מה שעליו לקבל, ועשוי להילקח ממנו. דבר כזה, אומר דנטה, לא לא יכול להיות ראוי לאנחות. ומדוע? כי הכל חולף. כמו האמירה הידועה של הגששים, "הכל עובר חביבי". על מנת להבין זאת, עלינו להבין את הקונטקסט בו חי דנטה. הוא חי בעולם שונה משלנו. לא מבחינה פיזית, שהרי גדל על אותו כדור. "אהבה מניעה את השמש ושאר הכוכבים", אמר. בעולם כזה, הכל מונע מאהבה, מהווה הזדמנות לאהבה, ומלמד אותנו אודות אהבה. לאנחות פשוט אין לכך שום קשר. כשדנטה מדבר על ביאטריצ'ה, הוא מציין את יופיה האלוהי.
מלחין, מוזיקאי, מתכנת מחשבים, מנגן בפסנתר, כותב שירה. מחפש את הדרך המוצלחת ביותר להעביר מחשבות על העולם ועל הקיום האנושי.	הצגת הרשומות של eladst ←	פוסט זה פורסם בקטגוריה Uncategorized. אפשר להגיע ישירות לפוסט זה עם קישור ישיר.	→ רגש, מחשבה, ומה שביניהם